CELEX: 32016D2059
Language: sl
Date: 2016-11-23 00:00:00
Title: Izvedbeni sklep Komisije (EU, Euratom) 2016/2059 z dne 23. novembra 2016 o spremembi Odločbe Komisije 90/177/Euratom, EGS o pooblastitvi Belgije, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (notificirano pod dokumentarno številko C(2016) 7398)

25.11.2016   
               
               
                  SL
               
               
                  Uradni list Evropske unije
               
               
                  L 319/40
               
            IZVEDBENI SKLEP KOMISIJE (EU, Euratom) 2016/2059
      z dne 23. novembra 2016
      o spremembi Odločbe Komisije 90/177/Euratom, EGS o pooblastitvi Belgije, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene
      
         
            (notificirano pod dokumentarno številko C(2016) 7398)
         
      
      (Besedilo v nizozemskem in francoskem jeziku je edino verodostojno)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Pogodbe o ustanovitvi Evropske skupnosti za atomsko energijo,
      ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
      po posvetovanju s Svetovalnim odborom za lastna sredstva,
      ob upoštevanju naslednjega:
      
                  (1)
               
               
                  V skladu s členom 370 Direktive Sveta 2006/112/ES (2) lahko Belgija pod pogoji, ki so v tej državi članici veljali 1. januarja 1978, še naprej obdavčuje transakcije s seznama v delu A Priloge X. V skladu s členom 371 iste direktive lahko Belgija transakcije s seznama v delu B Priloge X še naprej oprošča pod pogoji, ki so v tej državi članici veljali 1. januarja 1978; te transakcije je treba upoštevati pri določitvi osnove za lastna sredstva iz naslova DDV.
               
            
                  (2)
               
               
                  Z Odločbo Komisije 90/177/Euratom, EGS (3) je Belgija dobila pooblastilo za uporabo približnih ocen za transakcije iz točk 1 in 4 dela A Priloge X ter transakcije iz točk 2 in 9 dela B Priloge X k Direktivi 2006/112/ES.
               
            
                  (3)
               
               
                  Belgija je v dopisu z dne 27. aprila 2016 (4) zaprosila za umik teh pooblastil za izračun svoje osnove za lastna sredstva iz naslova DDV za transakcije iz točke 4 dela A Priloge X in točke 2 dela B Priloge X k Direktivi 2006/112/ES, saj nista več potrebni zaradi sprememb nacionalne zakonodaje z učinkom od 1. maja oziroma 1. januarja 2014. Belgija je poleg tega zaprosila za novi pooblastili, da uporabi približne ocene za izračun osnove za lastna sredstva iz naslova DDV za transakcije iz točk 11 in 12 dela B Priloge X k Direktivi 2006/112/ES, saj točni podatki niso na voljo. Obe prejšnji pooblastili bi bilo treba preklicati in izdati novi pooblastili v skladu s prošnjo Belgije.
               
            
                  (4)
               
               
                  Belgija je v dopisu z dne 27. aprila 2016 (5) zaprosila za pooblastilo za uporabo določenega odstotka vmesne osnove za izračun osnove za lastna sredstva iz naslova DDV za transakcije iz točke 1 dela A Priloge X. Belgija je tudi zaprosila, če lahko dopolni svoj določen odstotek vmesne osnove za izračun osnove za lastna sredstva iz naslova DDV za transakcije iz točke 9 dela B Priloge X zaradi vključitve sestavine. Belgija je pokazala, da so bili uporabljeni odstotki v preteklosti stabilni. Zato bi bilo treba Belgijo pooblastiti, da v skladu s prošnjo iz svojega dopisa uporabi določen odstotek za izračun osnove za lastna sredstva iz naslova DDV.
               
            
                  (5)
               
               
                  Zaradi preglednosti in pravne varnosti je primerno veljavnost pooblastil časovno omejiti.
               
            
                  (6)
               
               
                  Zato je primerno, da se Odločba Komisije 90/177/Euratom, EGS ustrezno spremeni –
               
            SPREJELA NASLEDNJI SKLEP:
      Člen 1
      Odločba 90/177/Euratom, EGS se spremeni:
      
                  1.
               
               
                  točki 1 in 2 člena 2 se razveljavita;
               
            
                  2.
               
               
                  v členu 2 se vstavi naslednja točka 5:
                  
                              „5.
                           
                           
                              dobava, izboljšava, popravilo, vzdrževanje, zakup in najem zrakoplovov, vključno z opremo, ki je vgrajena ali se pri tem uporablja, ko jo uporabljajo državne institucije (točka 11 dela B Priloge X k Direktivi 2006/112/ES (*1))
                           
                        
                     (*1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).“;"
						
               
            
                  3.
               
               
                  v členu 2 se vstavi naslednja točka 6:
                  
                              „6.
                           
                           
                              dobava, izboljšava, popravilo, vzdrževanje, zakup in najem vojnih ladij (točka 12 dela B Priloge X k Direktivi 2006/112/ES)“;
                           
                        
            
                  4.
               
               
                  člen 2a se nadomesti z naslednjim:
                  „Člen 2a
                  Z odstopanjem od člena 2(4) te odločbe se Belgija pooblasti, da od 1. januarja 2014 do 31. decembra 2015 za namene izračuna osnove za lastna sredstva iz naslova DDV za nekatere transakcije iz točke 9 dela B Priloge X (objekti in zazidljiva zemljišča, ki se prodajo samostojno) k Direktivi 2006/112/ES uporablja 0,21-odstotni delež vmesne osnove, za izračun osnove za lastna sredstva iz naslova DDV za transakcije iz točke 9 dela B Priloge X (objekti in zazidljiva zemljišča) k Direktivi 2006/112/ES pa se Belgija pooblasti, da od 1. januarja 2016 do 31. decembra 2020 uporablja 0,45-odstotni delež vmesne osnove.“;
               
            
                  5.
               
               
                  vstavi se naslednji člen 2b:
                  „Člen 2b
                  Za namene izračuna osnove za lastna sredstva iz naslova DDV se Belgija pooblasti, da od 1. januarja 2016 do 31. decembra 2020 za transakcije iz točke 1 dela A Priloge X (zobni tehniki) k Direktivi 2006/112/ES uporablja –0,02-odstotni delež vmesne osnove.“
               
            Člen 2
      Ta sklep je naslovljen na Kraljevino Belgijo.
      
         V Bruslju, 23. novembra 2016
         
            
               Za Komisijo
            
            Kristalina GEORGIEVA
            
               Podpredsednica
            
         
      
      
         (1)  UL L 155, 7.6.1989, str. 9.
      
         (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
      
         (3)  Odločba Komisije 90/177/Euratom, EGS z dne 23. marca 1990 o pooblastitvi Belgije, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (UL L 99, 19.4.1990, str. 24).
      
         (4)  Ares(2016)2001157.
      
         (5)  Ares(2016)2001351.